CELEX: 62019CN0333
Language: sl
Date: 2019-04-24 00:00:00
Title: Zadeva C-333/19: Predlog za sprejetje predhodne odločbe, ki ga je vložilo Cour d’appel de Bruxelles (Belgija) 24. aprila 2019 – DA/Romanian Air Traffic Services Administration (Romatsa), Romunija, Eurocontrol - Evropska organizacija za varnost zračne plovbe – in FC, SC European Food SA, SC Starmill SRL, SC Multipack SRL/Romanian Air Traffic Services Administration (Romatsa), Romunija, DA, Eurocontrol - Evropska organizacija za varnost zračne plovbe

1.7.2019   
            
            
               SL
            
            
               Uradni list Evropske unije
            
            
               C 220/24
            
         
      Predlog za sprejetje predhodne odločbe, ki ga je vložilo Cour d’appel de Bruxelles (Belgija) 24. aprila 2019 – DA/Romanian Air Traffic Services Administration (Romatsa), Romunija, Eurocontrol - Evropska organizacija za varnost zračne plovbe – in FC, SC European Food SA, SC Starmill SRL, SC Multipack SRL/Romanian Air Traffic Services Administration (Romatsa), Romunija, DA, Eurocontrol - Evropska organizacija za varnost zračne plovbe
      (Zadeva C-333/19)
      (2019/C 220/30)
      Jezik postopka: francoščina
      
         Predložitveno sodišče
      
      Cour d’appel de Bruxelles
      
         Stranke v postopku v glavni stvari
      
      
         Pritožnik: DA
      
         Nasprotni stranki v pritožbenem postopku: Romanian Air Traffic Services Administration (Romatsa), Romunija, Eurocontrol - Evropska organizacija za varnost zračne plovbe
      
         Druge stranke: Evropska komisija, FC, SC European Food SA, SC Starmill SRL, SC Multipack SRL
      
         Pritožnice: FC, SC European Food SA, SC Starmill SRL, SC Multipack SRL
      
         Nasprotni stranki v pritožbenem postopku: Romanian Air Traffic Services Administration (Romatsa), Romunija, DA, Eurocontrol – Evropska organizacija za varnost zračne plovbe
      
         Druga stranka: Evropska komisija
      
         Vprašanja za predhodno odločanje
      
      
                  1.
               
               
                  Ali je treba Sklep Evropske komisije (EU) 2015/1470 z dne 30. marca 2015 o državni pomoči SA.38517 (2014/C) (ex 2014/NN) (1) razumeti tako, da se nanaša na plačila, ki jih dolguje Romunija, tudi če bodo ta plačila od nje izterjana po postopku za prisilno izvršitev arbitražne odločbe ICSID z dne 11. decembra 2013, ki se je začel pred sodišči državi članice, ki ni Romunija?
               
            
                  2.
               
               
                  Ali pravo Unije samo po sebi in nujno zahteva, da sodišče države članice (ki ni Romunija), pri katerem je bilo vloženo pravno sredstvo zoper postopek za prisilno izvršitev arbitražne odločbe ICSID, ki je v skladu z nacionalnimi procesnimi pravili te države članice pravnomočna, razveljavi to odločbo samo zato, ker Evropska komisija v nepravnomočnem sklepu, sprejetem po arbitražni odločbi, meni, da je ta prisilna izvršitev arbitražne odločbe v nasprotju z evropskim sistemom državnih pomoči?
               
            
                  3.
               
               
                  Ali pravo Unije, zlasti načelo lojalnega sodelovanja ali načelo pravnomočnosti, dovoljuje, da nacionalno sodišče države članice (ki ni Romunija) ne spoštuje svojih mednarodnih obveznosti, ki izhajajo iz konvencije ICSID, v primeru, ko je Evropska komisija sklep sprejela po arbitražni odločbi in meni, da je prisilna izvršitev arbitražne odločbe v nasprotju z evropskim sistemom državnih pomoči, in to čeprav je Evropska komisija sodelovala v arbitražnem postopku (vključno s pritožbo za razveljavitev arbitražne odločbe) in je uveljavljala svoje razloge v zvezi z evropskim sistemom državnih pomoči?
               
            
         (1)  Sklep Komisije (EU) 2015/1470 z dne 30. marca 2015 o državni pomoči SA.38517 (2014/C) (ex 2014/NN) Romunije – Arbitražna odločba o zadevi Micula proti Romuniji z dne 11. decembra 2013 (notificirano pod dokumentarno številko C(2015) 2112) (UL 2015, L 232, str. 43).